වයඹ පළාත් කණ්ඩායමේ අපරාජිතබව බිඳ දමමින් අන්තර් පළාත් එක්දින තරගාවලිය යටතේ ඊයේ එස්.එස්.සී.පිටියේ පැවැති තරගයෙන් කඩුලු 7ක ජයක් අත්කර ගැනීමට උතුරු නැගෙනහිර පළාත් කණ්ඩායම සමත්විය.පළමුව පන්දුවට පහරදුන් වයඹ පිල ඕවර 41කදී ලකුණු 188කට දැවීගිය අතර හුදෙකලා ඉනිමක නිරතවූ කෝසල කුල‍සේකර විශිෂ්ට ශතකයක් වාර්තා කළේය.මුල්පෙලේ කඩුලු 4ක් ලකුණු 64කට දැවීගිය මොහොතේ පිටියට පිවිසි කෝසල වේගවත් පිතිහරඹයක් දියත් කරමින් පන්දු 78කදී ලකුණු 104ක් රැස් කළේය.